**Μ. Κριθαρίδης: Ευτυχώς που δεν πανηγύρισε κιόλας ο κ. Γεωργιάδης για τους εγκληματικούς τους χειρισμούς στη Θεσσαλονίκη**

Η κυνική ομολογία του Υπουργού Ανάπτυξης κ. Γεωργιάδη για τον τρόπο με τον οποίο η Κυβέρνηση έγραψε στα παλιά της τα παπούτσια τις εισηγήσεις των λοιμωξιολόγων για να μην τα «σπάσει» με την Εκκλησία ενόψει της γιορτής του Αγίου Δημητρίου στη Θεσσαλονίκη, είναι τρομαχτική.

Να εξηγήσει η Κυβέρνηση της ΝΔ και ο ίδιος ο Πρωθυπουργός Κ. Μητσοτάκης στους συγγενείς των νεκρών στη Θεσσαλονίκη γιατί ανέβαλε τότε τις αποφάσεις της με αποτέλεσμα να ξεφύγει τελείως η κατάσταση στην συμπρωτεύουσα.

Οι ευθύνες τους είναι πραγματικά εγκληματικές. Ο κ. Γεωργιάδης και ο κ. Μητσοτάκης θα έπρεπε να ντρέπονται για τα αποτελέσματα των πολιτικών τους επιλογών και τον τρόπο με τον οποίο για πολιτικούς και επικοινωνιακούς λόγους παρακάμπτουν τις εισηγήσεις των ειδικών ή ακόμα και τους εργαλειοποιούν και έχουμε φτάσει στο σημείο να θρηνούμε πλέον πάνω από 5.000 νεκρούς.

Ευτυχώς που δεν πανηγύρισε κιόλας ο κ. Γεωργιαδης για τα τραγικά καμώματα τους.

 **Δήλωση εκπροσώπου Τύπου ΜέΡΑ25 Μιχάλη Κριθαρίδη**